|  |  |
| --- | --- |
| Forum: | OmrådeMED BKV  |
| Tid: | Den 11. juni 2014 kl. 9.00 |
| Sted: | 129 |
| Deltagere: | Jytte Therkildsen, Helle Vaarning, Susie Flex, Margit Krogh, Jan Haugsted Petersen, Claes Hjort, Claes Isbrandtsen, Anne Nielsen |
| Afbud: | Cecilie Engell, Suzanne Agerholm  |
| Referent: | Dorthe de la Motte |

# Orienteringspunkter

## Organisationsændring

*Konklusion:*

*I forbindelse med ansættelse af ny afdelingschef for Sundhed, Pleje & Omsorg har Direktørforum drøftet, at det vil give bedre sammenhæng for organisationen, at Visitationsenheden kommer til at referere til ny afdelingschef for Sundhed, Pleje & Omsorg. Ændringen sker pr. 1. september.*

*Sundhed, Pleje & Omsorg vil blive styrket, hvis man samler hele området i samme afdeling. Der stilles større og større krav til kommunikationen eksempelvis mellem hospital, visitation, hjemmesygepleje, hjemmepleje og genoptræningsområdet og en samling under samme chef vil optimere borgerforløbet.*

*Visitationsenhedens medarbejdere blev orienteret om ændringen den 10. juni. Sammenhængskraften vil blive styrket ved at samle alt på ældreområdet i samme afdeling. Udførerdelen og myndighedsdelen vil understøtte de krav, der i stigende grad stilles nu.*

*Direktørforum er enige om, at ændringen vil styrke borgerperspektivet.*

*Spørgsmål/kommentarer fra medarbejdersiden i OmrådeMED*

*Susi Flex: Det lyder rigtig fornuftigt. Det vil være en fordel for organisationen.*

*Claes Hjort: Det lyder ikke som den store ændring, så det tages til efterretning. Det er godt at få orienteringen på forkant inden det meldes ud til resten af organisationen.*

*Carina Kofoed: Spurgte til processen, hvorvidt medarbejderne har været inddraget.*

*Svar fra Jytte Therkildsen*

*I forbindelse med ansættelse af ny afdelingschef har der været den overvejelse om noget skulle justeres i organisationen. Det er en meget lille ændring, som kommer til at berøre; 5 visitationsmedarbejdere samt evt. en administrativmedarbejder, hvorfor ændringen heller ikke har været sendt i høring. Kontinuerligt gennemgår Direktørforum om organisationen fungerer optimalt. Det handler om at sætte borgeren i centrum.*

*Medarbejderne i Visitationen kom allerede med forslag til forbedringer på personalemødet den 10. juni, således det kommer borgeren til gavn bedst muligt. Lokaleændringer vil muligvis komme på tale, men det vil først ske i samarbejde med den nye afdelingschef.*

## Status for proces for ansættelse af afdelingschef for Sundhed, Pleje og Omsorg

*Konklusion:*

*Der blev orienteret om, hvad status er for proces. Konsulentfirmaet Mercuri Urval er valgt til at gennemføre ansættelsesprocessen. Ansøgningsfristen er i dag kl. 10.00. 1. samtale er den 17. juni og 2. samtale er den 23. juni.*

*Jytte Therkildsen*

*formand Claes Hjort*

 *næstformand*